**ΑΡΧΑΙΑ Β ΓΥΜΝΑΣΙΟΥ – ΕΝΟΤΗΤΑ 5 - ΦΥΛΛΟ ΕΡΓΑΣΙΑΣ**

|  |  |
| --- | --- |
| **ΠΕΡΙΠΤΩΣΕΙΣ** | **ΦΙΛΑΝΘΡΩΠΙΑ;** |
| «Έχει γεμίσει η ντουλάπα με παλιά ρούχα που δεν φοράμε πια. Αντί να τα πετάξω, προτιμώ να τα δώσω στην ενορία, για τους φτωχούς» |  |
| «Έχεις αρκετά μπουφάν. Διάλεξε ένα, να είναι σε πολύ καλή κατάσταση, και κρέμασέ το στην «γωνιά αλληλεγγύης» του σχολείου σου, προκειμένου να το πάρει κάποιος μαθητής που δεν έχει». |  |
| «Η εταιρεία μας θα διαθέσει ένα ποσοστό 1% από τις πωλήσεις των προϊόντων μας στην στήριξη φιλανθρωπικών δράσεων. Αυτό θα ενισχύσει το κοινωνικό προφίλ της εταιρείας μας, βραχυπρόθεσμα θα επιφέρει φοροελαφρύνσεις και μεσοπρόθεσμα θα αυξήσει τις πωλήσεις, δίνοντας στους καταναλωτές επιπλέον κίνητρο για την αγορά των προϊόντων μας» |  |
| «Χάλασα σχεδόν 300 ευρώ για τα Χριστουγεννιάτικο και το πρωτοχρονιάτικο τραπέζι. Άγιες μέρες είναι, θα αγοράσω λίγα ζυμαρικά, ζάχαρη και χυμούς ντομάτας και θα τα βάλω στο καροτσάκι της Τράπεζας Αγάπης. Τέτοιες μέρες δεν πρέπει να ξεχνάμε και τους φτωχούς συνανθρώπους μας» |  |
| Κάθε φορά που αγοράζω τρόφιμα για τα στρατόπεδα προσφύγων, γυρνάω σπίτι και νιώθω μια κρυφή χαρά και ανακούφιση. Κι εμείς περάσαμε προσφυγιά, ένα χέρι βοήθειας που απλώνεται σε ξένο τόπο, είναι χέρι ελπίδας, και με βοηθά πολύ να νιώθω άνθρωπος. |  |
| Επιχειρηματίας και μέγας χορηγός της τοπικής κοινωνίας μιλάει στην γραμματέα του: «Αποφάσισα να δωρίσω 100 αρνιά σε φτωχές οικογένειες του νησιού εν όψει του Πάσχα. Στείλε το σχετικό δελτίο τύπου στα τοπικά ΜΜΕ και κανόνισε τα διαδικαστικά με τον Δήμο και την Πρόνοια. Κανόνισε και συνέντευξη δικιά μου με το τοπικό τηλεοπτικό κανάλι, όχι εδώ, στο γραφείο, αλλά στην πλατεία, δίπλα στην φάτνη- θα είναι πολύ πιο ωραίο και συγκινητικό σκηνικό» |  |
| «Τα οικονομικά μου είναι, δυστυχώς χάλια. Δεν μπορώ να αγοράσω τρόφιμα για τους άπορους, ωστόσο πηγαίνω κάθε εβδομάδα και μαγειρεύω εθελοντικά στην συλλογική κουζίνα του δήμου μου.» |  |



**«Ο πλούσιος και ο ζητιάνος»**

Κάποτε, ένας πλούσιος, λέει σ’ ένα ζητιάνο,  
«Έχω λεφτά, πες μου τι θες, κι εγώ θα σου το κάνω»

Τότε ο ζητιάνος κοίταξε τον πλούσιο στα μάτια  
«Αγάπη θέλω, χτίσε μου πανύψηλα παλάτια.  
Με σκάλες αξιοπρέπειας, με πόρτες από αξίες,  
βάλε παράθυρα πολλά, να ‘χουν ευαισθησίες.  
Βάλε το δάκρυ για νερό, για πέτρα, την καρδιά μου.  
Όχι πως είναι έτσι σκληρή, μα αντέχει βασιλιά μου.  
Μέσα με πόνο στόλισε, τον κάθε ένα τοίχο,  
και βάλε αναστεναγμό, να ακούγεται για ήχο.  
Στρώσε χαλιά από ανθρωπιά, να περπατώ επάνω.  
Φτιάξε κρεβάτι απ’ όνειρα, όπως αυτά που χάνω»

Κι ο πλούσιος του απάντησε.. «Αυτά πώς ν’ αγοράσω.  
Πού θα τα βρω, πώς να τα βρω, και μέχρι πού να φτάσω;  
Όλον τον κόσμο γύρεψα.. μ’ αυτά δεν τα’ δα ακόμα»

Τον διακόπτει ο φτωχός, «Μες το δικό μου σώμα.  
Κι αν θες να ‘ρθείς στον κόσμο μου, πλούσιε να κατοικήσεις,  
πρέπει πρίν μπεις, τα πόδια σου, πρώτα να τα σκουπίσεις»

*Νεκτάριος Ανυφαντάκης*